
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 9 septembrie 2014               

Pl-x 376/2014                  


AVIZ
asupra propunerii legislative pentru modificarea art. 6 din Legea nr. 597/2001 privind unele măsuri de protecție și autorizare a construcțiilor în zona de coastă a Mării Negre
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 6 din Legea nr. 597/2001 privind unele măsuri de protecție și autorizare a construcțiilor în zona de coastă a Mării Negre, trimisă cu adresa nr. Pl x 376 din 2 septembrie 2014 şi înregistrată cu nr. 4c-11/843  din 3 septembrie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 24 iunie 2014.

Consiliul Legislativ a transmis un aviz favorabil, cu observații și propuneri,  cu nr. 435 din 18 aprilie 2014.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 9 septembrie 2014.

Propunerea legislativă are ca obiect de reglementare stabilirea de către emitentul autorizației de construire a faptului dacă lucrările aflate în derulare sau cele de intervenție urgentă se încadrează în excepția prevăzută de text și anume, de la interdicția executării de lucrări în perioada 15 mai – 15 septembrie în stațiunile turistice de pe litoral și în zona plajelor cu destinație juridică.
Membrii comisiei au examinat propunerea legislativă supusă avizării, expunerea de motive și avizul favorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării, propunerea legislativă  face parte din categoria legilor ordinare. 
               PREŞEDINTE,                                                       SECRETAR,

          Bogdan Liviu CIUCĂ                                   Sorin  Constantin STRAGEA                        

